พระราชกฤษฎีกากำหนดจำนวน เขตอำนาจ และวันเปิดทำการของศาลแขวง ในจังหวัดนครศรีธรรมราช พ.ศ. 2558

พระราชกฤษฎีกา
พระราชกฤษฎีกา
กำหนดจำนวน
เขตอำนาจ และวันเปิดทำการของศาลแขวง
ในจังหวัดนครศรีธรรมราช
พ.ศ. ๒๕๕๘
 

ภูมิพลอดุลยเดช
ป.ร.
ให้ไว้ ณ
วันที่ ๙ เมษายน พ.ศ. ๒๕๕๘
เป็นปีที่ ๗๐
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดจำนวน เขตอำนาจ
และวันเปิดทำการของศาลแขวง ในจังหวัดนครศรีธรรมราช

อาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย
(ฉบับชั่วคราว) พุทธศักราช ๒๕๕๗ และมาตรา ๓ วรรคหนึ่ง
แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดจำนวน เขตอำนาจ และวันเปิดทำการของศาลแขวง
ในจังหวัดนครศรีธรรมราช พ.ศ. ๒๕๕๘

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ในจังหวัดนครศรีธรรมราชให้มีศาลแขวงเพิ่มขึ้นอีกหนึ่งศาล
คือ ศาลแขวงทุ่งสง มีเขตอำนาจในอำเภอจุฬาภรณ์ อำเภอฉวาง อำเภอช้างกลาง อำเภอถ้ำพรรณรา
อำเภอทุ่งสง อำเภอทุ่งใหญ่ อำเภอนาบอน อำเภอบางขัน อำเภอพิปูน และอำเภอร่อนพิบูลย์

มาตรา ๔ ให้เปิดทำการศาลแขวงทุ่งสงตั้งแต่วันที่ ๑
เมษายน พ.ศ. ๒๕๕๘ เป็นต้นไป

มาตรา ๕ ในระหว่างที่ยังมิได้เปิดทำการศาลแขวงทุ่งสงตามมาตรา
๔ ให้ศาลจังหวัดทุ่งสงมีเขตอำนาจตลอดถึงเขตอำนาจของศาลแขวงทุ่งสงด้วย

มาตรา ๖ บรรดาคดีของท้องที่อำเภอจุฬาภรณ์
อำเภอฉวาง อำเภอช้างกลาง อำเภอถ้ำพรรณรา อำเภอทุ่งสง อำเภอทุ่งใหญ่ อำเภอนาบอน
อำเภอบางขัน อำเภอพิปูน และอำเภอร่อนพิบูลย์ ซึ่งค้างพิจารณาอยู่ในศาลจังหวัดทุ่งสงในวันเปิดทำการศาลแขวงทุ่งสงตามมาตรา
๔ ให้คงพิจารณาพิพากษาต่อไปในศาลจังหวัดทุ่งสง
บรรดาคดีของท้องที่ตามที่กำหนดไว้ในวรรคหนึ่ง
ซึ่งอยู่ระหว่างที่ศาลจังหวัดทุ่งสงมีคำสั่งให้ผัดฟ้องหรือให้ขังผู้ต้องหาไว้ระหว่างสอบสวน
แล้วแต่กรณี ในวันเปิดทำการศาลแขวงทุ่งสง ให้ศาลจังหวัดทุ่งสงมีอำนาจพิจารณาเกี่ยวกับการผัดฟ้องหรือขังระหว่างสอบสวนนั้นต่อไป

มาตรา ๗ ให้ประธานศาลฎีการักษาการตามพระราชกฤษฎีกานี้


ผู้รับสนองพระบรมราชโองการ
พลเอก
ประยุทธ์ จันทร์โอชา
นายกรัฐมนตรี
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
โดยที่ประชาชนในจังหวัดนครศรีธรรมราชมีจำนวนเพิ่มมากขึ้น และมีคดีความซึ่งเป็นคดีที่อยู่ในอำนาจของศาลแขวงเข้าสู่การพิจารณาพิพากษาของศาลจังหวัดทุ่งสงเพิ่มขึ้นเป็นจำนวนมาก
ดังนั้น
เพื่อให้ประชาชนผู้มีอรรถคดีสามารถเข้าถึงกระบวนการยุติธรรมได้โดยสะดวกและรวดเร็วยิ่งขึ้น
สมควรจัดตั้งศาลแขวงในจังหวัดนครศรีธรรมราชเพิ่มขึ้นอีกหนึ่งศาล มีเขตอำนาจในอำเภอจุฬาภรณ์
อำเภอฉวาง อำเภอช้างกลาง อำเภอถ้ำพรรณรา อำเภอทุ่งสง อำเภอทุ่งใหญ่ อำเภอนาบอน อำเภอบางขัน
อำเภอพิปูน และอำเภอร่อนพิบูลย์
และเปิดทำการได้ตั้งแต่วันที่ ๑ เมษายน พ.ศ. ๒๕๕๘ และโดยที่มาตรา ๓ วรรคหนึ่ง แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง
พ.ศ. ๒๔๙๙ บัญญัติว่า
ให้ตั้งศาลแขวงตามกฎหมายว่าด้วยพระธรรมนูญศาลยุติธรรมขึ้นในทุกจังหวัด
ในจังหวัดหนึ่งจะมีศาลแขวงกี่ศาล และมีเขตอำนาจเพียงใด และจะเปิดทำการได้เมื่อใด
ให้ประกาศโดยพระราชกฤษฎีกา จึงจำเป็นต้องตราพระราชกฤษฎีกานี้








ปริยานุช/ผู้จัดทำ
๑๖ เมษายน ๒๕๕๘

นุสรา/ผู้ตรวจ
๑๖ เมษายน ๒๕๕๘














[๑] ราชกิจจานุเบกษา
เล่ม ๑๓๒/ตอนที่ ๓๐ ก/หน้า ๓๘/๑๐ เมษายน ๒๕๕๘